# PROTOKOL HODNOCENÍ BAKALÁŘSKÉ PRÁCE

### POSUDEK OPONENTA

JMÉNO STUDENTA: Jan Heidelmeier

NÁZEV PRÁCE: Působení nadnárodních korporací v rozvojovém světě (diskuze pozitivních a negativních důsledků)

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Za cieľ práce si autor stanovuje popísanie pozitívnych a negatívnych dopadov pôsobenia nadnárodných korporácií v rozvojovom svete na dvoch príkladoch (pôsobenie spoločnosti Coca Cola v Indii a Shellu v Nigérii). Cieľ sa s istými výhradami podarilo naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Stanovená téma je zaujímavá, originálna a náročná na zdroje i prácu s teóriou. Autorovi sa nepodarilo prekonať problémy z prvého pokusu o spracovanie tejto témy a  jeho práca má stále značné rezervy v literatúre, snahe o systematické uchopenie vymedzeného problému i v práci so zdrojmi pramenného charakteru. So strohým prehľadom konceptov viac či menej vhodných pre riešenie jeho výskumného problému autor systematicky nepracuje, prípadové štúdie sú povrchné a postrádajú hlbšie ukotvenie v akademických diskusiách. To bohužiaľ vedie autora k vynášaniu arbitrárnych, triviálnych a neobratne formulovaných tvrdení bez náležitej argumentácie a niekedy dokonca bez akejkoľvek opory v samotnom texte. Vzhľadom na fakt, že týmito chybami práca trpela už pri prvom pokuse o jej obhajobu, a autor bol na ne dostatočne explicitne upozornený, pokladám túto chybu za vážnu.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Jazyk práce je čitateľný, no v práci sa pravidelne vyskytujú štylisticky neohrabané formulácie, miera výskytu preklepov a gramatických chýb je prijateľná. Objem a spektrum spracovanej literatúry je na podpriemernej úrovni, niektoré zo zdrojov sú spornej kvality a pochybnej relevancie pre tému. Pripomienky týkajúce sa odbornej literatúry z predošlého posudku sa autor bohužiaľ rozhodol nezohľadniť. Grafická úprava je v poriadku.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

Práca od prvého pokusu o obhájenie nedoznala zásadných zmien, čo pokladám za nešťastné.

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Charakterizujte vývoj nigérijského ropného priemyslu z hľadiska participácie transnacionálnych korporácií a domácich aktérov v období 1966-1993.

1. **NAVRHOVANÁ ZNÁMKA**

Navrhujem hodnotiť prácu ako „dobrú“.

Datum: 1. 9. 2013 Podpis: